
	–	võttes arvesse Euroopa Liidu Kohtu 16. veebruari 2022. aasta otsuseid kohtuasjades C-156/21 Ungari vs. parlament ja nõukogu ning C-157/21 Poola vs. parlament ja nõukogu1a, milles kinnitatakse õigusriigi tingimuslikkuse määruse õiguspärasust,
1a ECLI:EU:C:2022:97 ja ECLI:EU:C:2022:98.

	–	võttes arvesse käimasolevat uurimist, mille EPPO algatas 2025. aasta juulis liidu vahendite väidetava väärkasutamise kohta Euroopa Parlamendi endise fraktsiooni Identiteet ja Demokraatia poolt,

	2a.	peab kahetsusväärseks, et kõik liikmesriigid ei osale EPPOs, mistõttu tekivad täitmise tagamises lüngad, mis nõrgendavad ELi suutlikkust kaitsta oma finantshuve ühtsel alusel; märgib, et EPPO esitas 2024. aastal palju Euroopa uurimismäärusi ja vastastikuse õigusabi taotlusi, mis hõlmasid mitteosalevaid liikmesriike, ning see tekitas täiendavat menetluskoormust ja tõendite kaotsimineku ohu; kordab üleskutset kõigile veel mitteosalevatele liikmesriikidele ühineda viivitamata EPPOga;

	3.	rõhutab, et õigusriik on ELi nurgakivi ja hädavajalik ELi finantshuvide kaitsmiseks kõigis liikmesriikides; rõhutab, et õigusriigi tingimuslikkuse mehhanismi tuleb kohaldada juhul, kui rikkumised mõjutavad otseselt ELi eelarvet; rõhutab, et ELi finantshuvide kaitsmise otsused peavad põhinema tehnilistel ja õiguslikel järeldustel; kutsub komisjoni üles tagama mehhanismi järjepideva ja proportsionaalse kasutamise, austades samal ajal liikmesriikide esmast vastutust õigusriigi põhimõtete järgimise eest ja tagades ELi vahendite sidususe;
	3.	rõhutab, et õigusriik on ELi nurgakivi ja hädavajalik ELi finantshuvide kaitsmiseks kõigis liikmesriikides; rõhutab, et kooskõlas Euroopa Kohtu väljakujunenud kohtupraktikaga tuleb õigusriigi tingimuslikkuse mehhanismi kohaldada juhul, kui kohtusüsteemi sõltumatuse, prokuratuuri suutlikkuse, vastutuse või läbipaistvuse rikkumine mõjutab või võib mõjutada ELi eelarve usaldusväärset finantsjuhtimist; rõhutab, et ELi finantshuvide kaitsmise otsused peavad põhinema tehnilistel ja õiguslikel järeldustel; kutsub komisjoni üles tagama mehhanismi järjepideva ja proportsionaalse kasutamise, austades samal ajal liikmesriikide esmast vastutust õigusriigi põhimõtete järgimise eest ja tagades ELi vahendite sidususe;

	3a.	võtab sügava murega teadmiseks õigusriigi olukorra jätkuva halvenemise teatavates liikmesriikides, eriti Ungaris, kus on korduvalt tuvastatud süsteemseid riske liidu finantshuvidele, sealhulgas Euroopa Kontrollikoja, OLAFi ja EPPO poolt; tuletab meelde, et 2022. aasta detsembris peatas nõukogu õigusriigi tingimuslikkuse määruse alusel Ungarile ühtekuuluvusvahenditest 6,3 miljardi euro eraldamise ning et märkimisväärsed summad on endiselt külmutatud lahendamata probleemide tõttu seoses riigihangete ja korruptsioonivastaste raamistikega; rõhutab, et need järeldused ei ole poliitilised, vaid põhinevad objektiivsetel, dokumenteeritud ja korduvalt kontrollitud tõenditel; kordab, et õigusriigi tingimuslikkus ei ole poliitiline vahend, vaid liidu eelarve kaitsemeede, mida tuleb kohaldada järjepidevalt, kui riskid realiseeruvad;

	25a.	tunnistab kodanikuühiskonna organisatsioonide, valitsusväliste organisatsioonide ja ametiühingute olulist rolli liidu vahendite kasutamise jälgimisel, pettusekahtlusest teatamisel, rikkumisest teatajate toetamisel ja sõltumatu kontrolli tagamisel, mis täiendab ELi pettustevastaste organite tööd; lükkab tagasi kõik katsed kasutada ära muret liidu vahendite kasutamise pärast valitsusväliste organisatsioonide poolt, et õigustada kodanikuühiskonnale seatavaid üldisi piiranguid; tuletab meelde, et ebaproportsionaalsed piirangud kodanikuühiskonna organisatsioonidele on ise õigusriigi olukorra halvenemise ohumärk;

	43a.	rõhutab, et tehisintellektil põhinevad desinformatsioonikampaaniad, mis on suunatud ELi institutsioonide vastu, sealhulgas koordineeritud sisu, millega püütakse õõnestada usaldust pettustevastaste asutuste, liidu eelarve ja õigusriigi vastu, kujutavad endast otsest ohtu liidu finantshuvidele, kuna need vähendavad üldsuse toetust kaitsemehhanismidele ja varjavad pettuslikke tavasid; kutsub komisjoni üles arendama koostöös OLAFi, EPPO ja Europoliga kogu ELi hõlmavat suutlikkust avastada ja dokumenteerida tehisintellektil põhinevaid desinformatsioonikampaaniaid, mis on suunatud liidu finantsjuhtimise vastu, ning nende kampaaniate vastu võidelda;

	53.	tuletab meelde, et tingimuslikkuse määrusega loodud eelarve tingimuslikkuse mehhanism on õiguslikult reguleeritud vahend, mille eesmärk on vältida riske ELi eelarvele; märgib, et selle kohaldamine saab siiski olla põhjendatud üksnes juhul, kui tuvastatud rikkumiste ja ELi finantshuvide kahjustamise vahel on otsene, tegelik ja tõendatud seos; väljendab muret selle pärast, et selle kohaldamisala laiendamine väljapoole seda eelarve-eesmärki oleks vastuolus aluslepingute mõtte ja proportsionaalsuse põhimõttega; tuletab meelde, et selle mehhanismi õiguspärasus põhineb rangelt objektiivsel kohaldamisel, ilma poliitiliste kaalutlusteta ja austades liikmesriikide võrdset kohtlemist; märgib, et selle rakendamine on tekitanud praktilisi ja tegevuslikke probleeme, nagu on rõhutatud kontrollikoja eriaruandes 03/2024 õigusriigi kohta ELis; kutsub komisjoni üles kohaldama mehhanismi järjepidevalt ja läbipaistvalt, tuginedes objektiivsetele tõenditele;
	53.	tuletab meelde, et tingimuslikkuse määrusega loodud eelarve tingimuslikkuse mehhanism on õiguslikult reguleeritud vahend, mille eesmärk on vältida riske ELi eelarvele; tuletab meelde, et tingimuslikkuse määrus on eelarveline tagatis, mille eesmärk on kaitsta liidu eelarvet, kui õigusriigi põhimõtete rikkumine mõjutab või võib mõjutada liidu finantshuvide usaldusväärset finantsjuhtimist; tuletab meelde, et Euroopa Kohus kinnitas kohtuasjades C-156/21 ja C-157/21 õigusriigi tingimuslikkuse määruse õiguspärasust ja selle laia kohaldamisala liidu eelarve kaitsmisel õigusriigi põhimõtte rikkumise eest; tuletab meelde, et selle mehhanismi õiguspärasus põhineb objektiivsel kohaldamisel, ilma topeltstandarditeta; rõhutab, et süsteemsed puudused kohtusüsteemi sõltumatuses, korruptsioonivastastes raamistikes ja prokuratuuri suutlikkuses võivad kujutada endast sellist ohtu isegi enne otsese ja konkreetse rahalise kahju kvantifitseerimist; kutsub komisjoni üles kohaldama õigusriigi tingimuslikkuse määrust õigeaegselt ja järjepidevalt alati, kui seda standardit täidetakse, ning andma Euroopa Parlamendile igal aastal aru oma hinnangust õigusriigiga seotud ohtude kohta liidu eelarvele igas liikmesriigis;

	54.	on seisukohal, et ELi institutsioonide, organite ja asutuste usaldusväärsus ja maine on kodanike usalduse põhielement; on veendunud, et vastutus ELi eelarvevahendite kasutamise eest on demokraatliku legitiimsuse jaoks ülioluline ning et läbipaistvuse ja ELi finantshuvide kaitsega seotud nõudeid tuleb kohaldada võrdselt kõigi toetusesaajate suhtes ja eranditult igas ELi institutsioonis, sealhulgas Euroopa Parlamendis, et tagada usaldusväärne finantsjuhtimine ja avaliku sektori vahendite tulemuslik kontroll;
	54.	tuletab meelde, et kohustus kaitsta ELi finantshuve kehtib võrdselt kõigile liidu rahaliste vahendite saajatele, sealhulgas Euroopa Parlamendis tegutsevatele fraktsioonidele; märgib, et uurimised ja sissenõudmismeetmed, mis puudutavad liidu vahendite oletatavat väärkasutamist endise fraktsiooni Identiteet ja Demokraatia poolt, rõhutavad tugeva sisekontrolli, tõhusa järelkontrolli ja kiirete sissenõudmismehhanismide tähtsust parlamendi administratsioonis; kutsub parlamendi administratsiooni üles viima kõik pooleliolevad sissenõudmismenetlused viivitamata lõpule ning edastama kõik tõendid põhjendamatute kulutuste kohta OLAFile ja EPPO-le; rõhutab, et ELi pettustevastase võitluse struktuuri usaldusväärsus sõltub selle järjepidevast kohaldamisest kõigi toetusesaajate, sealhulgas parlamendi sees toetusesaajate suhtes;

	54a.	märgib, et parlamendi administratsioon leidis, et endine fraktsioon Identiteet ja Demokraatia kulutas 2019.–2024. aasta ametiajal eelarvepunkti 400 assigneeringutest alusetult vähemalt 4 333 635,78 eurot ning EPPO algatas 2025. aasta juulis uurimise liidu vahendite väidetava väärkasutamise kohta fraktsiooni poolt; rõhutab, et liidu pettustevastase võitluse struktuuri usaldusväärsus eeldab läbipaistvus-, vastutus- ja sissenõudmismeetmete järjepidevast kohaldamist eranditult kõigi toetusesaajate suhtes; kutsub parlamendi administratsiooni üles võtma samaaegselt EPPO kriminaaluurimisega halduslikke ajutisi kaitsemeetmeid liidu finantshuvide kaitseks; on seisukohal, et fraktsiooni Identiteet ja Demokraatia tegevuse lõpetamine 2024. aastal ja sellest tulenevad finantsmenetlused on näidanud, et praegune raamistik ei ole piisav, et tagada õigeaegne avastamine, teatamine ja sissenõudmine; kutsub parlamendi juhatust üles kiiresti läbi vaatama ja tugevdama Euroopa Parlamendi fraktsioonide suhtes kohaldatavat sisefinantskontrolli raamistikku;

